حبيبة مش هتفاتح بابا دلوقت ف النقاب عشان هو لسه جاي وتعبان , هتخلي ماما الاول تبقي وسيط بينهم . دخلت حبيبة لماما في المطبخ تساعدها ف الطبيخ ودار الحوار الاتي : حبيبة : اعمل معاكي ايه يا ماما ؟ هاتي اعمل انا الرز عشان انا بطلعه حلو ومفلفل . ماما : ماشي يا مفلفلة انتي اعمليه بس اغسليه كذا مرة عشان لو في سوس ولا حاجة . حبيبة : ليه يا ماما متخلي السوس فيه دا مُغذي اوي ماما : هههههه , ها هتعملي ايه مع ابوكي ؟؟؟ حبيبة : بتحسي بيا علطول يا ماما , بصي انتي كلميه الاول بينك وبينه وحاولي اقنعيه وانت الكل × الكل يا قمر بعد الله طبعا . ماما : ماشي ربنا يسهل .